Sergei Prokofiev

Cumadóir ceoil, pianódóir agus stiúrthóir  ón Rúis ab ea Sergei Prokofiev (27 Aibreán 1891 – 5 Márta 1953), a d'oibrigh níos déanaí san Aontas Sóivéadach.. Mar chruthaitheoir sárshaothair aitheanta i mórán seánraí ceoil, meastar é mar dhuine de mhórchumadóirí an 20ú haois. I measc a chuid saothar tá píosaí ar nós L'amour des trois oranges, an tsraith Le Lieutenant Kijé , an bailé Ромео и Джульетта (Gaeilge: Romeo agus Juliet) - as a dtógtar "Танец рыцарей" (Gaeilge:"Rince na ridirí")- agus Танец Рыцарей  (Gaeilge:Peadar agus an Mac Tíre). As na foirmeacha agus seánraí seanbhunaithe inar oibrigh sé, chruthaigh sé - gan seachtar saothar ógánaigh san áireamh - ceoldrámaí críochnaithe, seacht siansa, ocht mbailé, cúig coinséartó pianó, dhá choinséartó  veidhlín, coinséartó cello, coinséartó siansa do cheolfhoireann agusoirceastra, agus naoi sonáid  pianó chríochnaithe. 
clé|mion|221x221px|Prokofiev, 9 mbliain d'aois, agus an ceoldráma'The Giant'

 Luathshaol 
Rugadh Prokofiev i Sontsovka san Úcráin. Fuair sé inspioráid óna mháthair nuair a sheinn sí an pianó sna hoícheanta – de ghnáth Chopin agus Beethoven – agus dá bharr scríobh sé a chéad phíosa ceoil ag aois a cúig, Indian Gallop, bhí sé sa mhód Lidiach, mar ní raibh fonn air na nótaí dubha a úsáid. Ag aois 7 d’fhoghlaim sé conas ficheall a imirt. Bhí grá aige don fhicheall ar feadh a shaol ar fad. Ag aois 9 bhí sé ag cumadh a chéad cheolchoirm, The Giant, chomh maith le overture agus roinnt píosaí eile.
Sa bhliain 1902, bhuail máthair Prokofiev le Sergei Taneyev, stiúrthóir don Moscow Conservatory. Dúirt sé go raibh air ranganna a fháil ó Alexander Goldenweiser. Níor tharla sé seo, ach faoi dheireadh chaith sé an samhradh le Reinhold Glière. Ag deireadh an tsamhraidh bhí Prokofiev tar éis siansa a scríobh.  

Na blianta tar éis é seo thosaigh Prokofiev ag úsáid stíleanna aite ina cheol, m.sh. díshondas agus am chomhartha ait. Scríobh sé roinnt píosaí beaga don phianó ag an am sin ar a ghlaoch sé "ditties". Tar éis tamaill, bhog sé chuig St Petersburg. Bhí Nikolai Rimsky-Korsakov mar cheann de na múinteoirí.

I 1910, fuair athair Prokofiev bás agus stop sé ag fáil airgid uaidh. 

 Ceol 
Sa bhliain 1914, bhí  buachan gan dua ag Prokofiev i gcomórtas pianó. Chuaigh sé chuig Londain agus scríobh sé a chéad bhailé. 

I rith an chéad chogadh domhanda, chuaigh Prokofiev ar ais chuig scoil chun coinscríobh a sheachaint. I 1916 scríobh sé a chéad siansa, 'Classical'. Tá sé sa stíl neoclasaiceach. I 1918 chuaigh sé chuig Meiriceá. 

Thosaigh Prokofiev a shaol i Meiriceá le ceolchoirm i Nua-Eabhrac. Scríobh sé The Love of Three Oranges i rith an ama seo. Fuair an stiúrthóir bás, agus dá bharr níor tháinig sé amach ag an am ceart. Bhí air bogadh go Páras mar chaill sé an iomad airgid. 
clé|mion|177x177px|1991
Sa bhliain 1923 phós sé Lina Llubera (Carolina Codina).

Sa bhliain 1929 rinne sé damáiste dá lámh i dtimpiste bhóthair. I 1936, bhog sé ar ais chuig an Rúis. Bhí rialacha nua i bhfeidhm sa Rúis ag an am sin agus d'athraigh ceol Prokofiev dá bharr. I 1941 rinne sé ceolchoirm as an leabhar War and Peace (Cogadh is Síocháin). Thóg sé dhá bhliain chun é a scríobh. D'fhág sé a bhean chéile i rith an ama sin, ach níor fuair siad colscaradh. 
mion|259x259px|reilig  Novodevichy

 Bás 
clé|mion|252x252px|Марка Почты России 1981
Bhí Prokofiev an-tinn ar feadh ocht mbliana roimh a bhás. 

Fuair Prokofiev bás ag aois 61 ar an 5 Márta 1953, an lá céanna le Josef Stalin. Ag an am sin bhí sé ina chónaí in aice le Red Square, agus ní raibh siad ábalta a choirp a bhogadh ar feadh trí lá mar bhí an slua chomh mór sin lasmuigh dá theach. Dúradh gur tharla rith fola ar a inchinn.  Anois níl muid róchinnte céard a bhí ina thrúig bháis.

 Tagairtí 

Catagóir:Daoine a rugadh i 1891
Catagóir:Básanna i 1953
Catagóir:Ceoltóirí Úcránacha
Catagóir:Críostaithe
Catagóir:Cumadóirí Rúiseacha
Catagóir:Daoine Sóivéadach
Catagóir:Fir
Catagóir:Impireacht na Rúise
Catagóir:Inimircigh
Catagóir:Pianódóirí
Catagóir:Scríbhneoirí Rúiseacha
Catagóir:Scríbhneoirí Úcránacha